b'\n_START_ARTICLE_\nNelvys og \xc3\xa5nderne\n_START_SECTION_\nHandling\n_START_PARAGRAPH_\nNelvys og hendes familie bor i udkanten af Havana, Cuba. Her dyrkes den afro-cubanske religion Santeria som en integreret del af den moderne hverdag. Nelvys er en livsglad og aktiv pige p\xc3\xa5 12 \xc3\xa5r, der lider af astma. Parallelt med den medicinske behandling renser hendes far, gennem s\xc3\xa6rlige ritualer og i dialog med de afrikanske guder, det onde ud af hende. Da sygdommen forv\xc3\xa6rres indvies hun gennem en lang ceremoni i religionen og havets gudinde, Yemaya. Hun skal f\xc3\xb8lge Yemayas regler og ofre til hende. Filmen, hvis udgangspunkt er dokumentarisk, giver indsigt i en trosretning, der er udbredt i store dele af Latinamerika. Samtidig er den en underholdende og genkendelig fort\xc3\xa6lling om venindeliv og drengeflirt.'